b'\n_START_ARTICLE_\nO\xc5\xa1evek\n_START_SECTION_\nZgodovina\n_START_PARAGRAPH_\nV arhivskih zapisih se kraj prvi\xc4\x8d omenja leta 1284, ko je kmetijo v tem kraju od _NEWLINE_Tevtonskega vite\xc5\xa1kega reda v Ljubljani kupil Eberhard iz Mekinj. Po smrti je to kmetijo skupaj s kmetom Janezom zapustil mekinjskemu samostanu.\n_START_SECTION_\nIzvor krajevnega imena\n_START_PARAGRAPH_\nVerjetno je vas O\xc5\xa1evek istovetna s krajem Walchsperg, ki se omenja leta 1309 in bi se krajevno ime morda razvilo iz Valh\xc5\xa1evek preko Ol\xc5\xa1evek v dana\xc5\xa1nji O\xc5\xa1evek. Po drugi razlagi, ki je bolj verjetna, pa naj bi krajevno ime pri\xc5\xa1lo od prvotnega Jel\xc5\xa1evek, od jel\xc5\xa1e, nem\xc5\xa1ko Erle. Leta 1400 se potok U\xc5\xa1evek ozoroma O\xc5\xa1evek, ki te\xc4\x8de skozi naselje, imenuje z nem\xc5\xa1kim imenom Erlspach. Zato je verjetno, da je kraj Erlach, kjer je samostan v Mekinjah ob ustanovitvi leta 1300 dobil od ustanoviteljev Gallenber\xc5\xa1kih, prej tudi Mekinjski imenovani, \xc5\xa1tiri kmetije, istoveten z dana\xc5\xa1njim O\xc5\xa1evkom.'